**НАРОДНО ЧИТАЛИЩЕ“ОТЕЦ ПАИСИЙ 1927“,ГР.НОВИ ИСКЪР**

 **ОТЧЕТ**

 **за дейността на НЧ“Отец Паисий 1927“**

 **2022 г**

 Народните читалища са първите и най-стари структури на гражданското обществно в България. Основната роля на НЧ“ Отец Паисий 1927“ е да осъществява културен живот и да приобщава жителите на кв. Гниляне и децата и възрастните към постиженията на изкуството и културата. Да работи за запазване на традициите и обичаите и да утвърждава националното самосъзнание. Да организира и участва в инициативи: фестивали, събори, тържества и други не само на териториата на квартала , а и на регионално , национално и международно ниво. За съжаление първата половина на годината отново бе под влияние на Ковид 19. Учениците учеха на ротационен принцип, тестваха се пред учебните занятия.Ръководителите на съставите трябваше да имат сертификат ,че са ваксинирани или преболедували , за да водят своите занятия.Родителите от своя страна пък не пускаха децата да идват на репетиции заради страха от заболяване, а с децата и учениците работим най- много . Въпреки всичко се мъчехме да развиваме някаква дейност.

 Най-традиционната дейност на читалището в миналото и днес се олицетворява от читалищната библиотека. Тя е духовен и информационен център, заемащ водещо място в дейността на читалището.

Нашата читалищната библиотека разполага със 7703 тома литература. За изминалата година са раздадени 916 библиотечни единици Регистрирани са 71 читатели. Нови книги не са закупувани. Направени са 4 устни библиографски справки

 Освен раздаване на книги и привличане на читатели библиотечната дейност се изразява и в провеждане и културно масова дейност: витрини с книги по повод бележите дати и годишнини проведохме и няколко мероприятия, а именно запознаване на първокласниците читалищната библиотека „ В света на книгите“, маратон за бързо и изразително четене на непознат текст и четене на приказки с най- малките.Организирахме среща на учениците от местното училищ с младата авторка Емилия Павлова, която е наша съгражданка.Тя ни прочете новите си разкази, които още не са отпечатани.

 Читалището проведе през изтеклия период следните мероприятия: 2 фотоизложби посветени на 174 години от рождението на Христо Ботев и 144 години от Освобождението,Деня на родилната помощ, Ден на самодееца. През месец февруари отвори врати работилницата за изработване на мартеници и на 1 март отбелязахме Празника на мартеничката с посещения на баба Марта и раздаване на мартенички в детската градина,училището, кварталните магазини и срещи с жители на квартала по улиците около читалището, като голяма част от мартеничките ни бяха дарени от районната администрация,направихме и изложба от мартеници във фоайето на читалището. Съвместно с училището организирахме и проведохме „Прошки е...... ,като пресъздадохме и обичая „хамкане“ с халва и яйце само, че този път в училището съвместно с Милена Стоименова, учител по религия, след което се почерпихме с вкусна баница . След кратко прекъсване отново лазарките изпълниха с песните си дворовете на гнилянци, макар че имаше родители, които не пуснаха децата си да участват в обичая отново от страха наречен Ковид. На Велики четвъртък пък се събрахме да боядисваме яйца, като най -добрите бяха отличени с награди. Организирахме среща на писателката Емилия Павлова , която представи романа си „Приятел под наем“ не само с представители на квартала , а и гости от други населени места на район“Н.Искър“ Проведохме събора на квартал Гниляне “Спасовден“ и на кв. Изгрев „Кръстовден“, отбелязахме Деня на музиката и Деня на народните будители. Направихме изложба от детски рисунки по повод Деня на християнското семейство. Коледарите останаха верни на поставената традиция и отново коледуваха и донесоха радост в домовете ни.Годината приключихме с коледно парти за самодейците.

 Към читалището работи танцов състав“Младост“ в три възрастови групи деца от 5-9години,10- 15 години и младежи от 16-32 години. Негов дългогодишен ръководинтел е Дарина Владимирова. Макар и при наложените мерки при спазване на изискванията те взеха участия в организирани празници и фестивали : „Гергьовско веселие“ на манастира в Кремиковци, ХХ –я празник на овцевъдите в България на Петропавловския манастир в Лясковец, със спечелено 2 –ро място измежду повече от 100 танцови групи, съборите в кв. Гниляне, Кумарица, Негован и кв. Изгрев,Деня на шопския хумор в Чепинци ., откриване на пазари „Север“ в район „Надежда“,Деня на будителите в културен дом „Красно село“ и кв. Славовци, снимки за новогодишно предаване на телевизия“Евроком“ и коледен концерт , организиран от район“Н.Искър“.

 Участвахме в проект към НФК за пътуване на фестивал в чужбина, но не бяхме одобрени

 Финансирането на читалището е на субсидирана бройка. За 2022 г е 12670 лв. от м. април. Първото тримесечие беше на база старата субсидия 11484 лв.

 Съхраняването на сградите и изпълнението на всички указания на инспекцията по труда и за пожарна безопасност бяха ежедневна грижа.Стриктно са спазвани всички противоепидемиологични мерки, произтичащи от заповедите на здравния министър

 Читалището е магическо място, където хората могат свободно да общуват с различни изкуства и да се занимават с творчество. Тук всеки може да намери път за изява и да реализира онази част от себе си, която е останала в сянка поради обстоятелствата на живота.Нека да продължим да го съхраняваме с достойнство. Благодаря и на всички участници-самодейци и колеги, които със своя неуморен труд, творческо вдъхновение и майсторство през изминалата 2022 г. достойно защитиха името на читалището .

**НАДЯ** **БАРБОЛОВА**

*Председател*

****

****

